Război în Ucraina, ziua 815. Kievul își consolidează apărarea. Condamnații vor fi recrutați în armată
- Mădălina Sfrijan
- 19 mai 2024, 06:25
Război în Ucraina, ziua 815. Kievul face pași importanți pentru consolidarea apărării. Astfel, Volodimir Zelenski a semnat legea privind recrutarea condamnaților în armată. Totodată, noile norme adoptate prevăd și creșterea amenzilor în cazul celor care nu acceptă să urmeze serviciul militar.
Război în Ucraina, ziua 815. Condamnații vor fi recrutați în armată
În ultimele zile, Rusia a făcut presiuni în trei puncte ale frontierei cu Ucraina. Într-un astfel de context, președintele ucrainean a luat decizia de a consolida apărarea. Astfel, Zelenski a semnat legea privind recrutarea condamnaților în armată.
Între timp, Rusia a acuzat statul ucrainean că a atacat regiunea Belgorod. Mai mult, armata lui Putin susține că au fost utilizate bombe franceze şi rachete americane.
Kievul, acuzat că ar comite „atacuri teroriste”
Kremlinul a acuzat Ucraina că ar comite „atacuri teroriste” și că ar utiliza bombe de fabricație franceză.
„O tentativă a regimului de la Kiev de a comite atacuri teroriste cu utilizarea de bombe ghidate de fabricaţie franceză Hammer şi de rachete anti-radar HARM de producţie americană împotriva unor ţinte ruse a fost împiedicată”, a transmis Ministerul Apărării.
Conform anunțului, atacul a avut loc în dimineața zilei de sâmbătă.
„Sistemele de apărare antiaeriene ruse au distrus patru bombe ghidate şi două rachete anti-radar deasupra regiunii Belgorod”, a mai spus ministerul.
Război în Ucraina, ziua 815.
Volodimir Zelenski susține că atacul împotriva Harkov ar putea reprezenta un prim val al unei ofensive ruse. Președintele ucrainean a subliniat că situația se află sub control în acest moment, însă acest lucru s-au putea schimba oricând.
Potrivit anunțului făcut de Zelenski, armata lui Putin a avansat cu aproximativ 10 kilometri de-a lungul graniței de nord-est.
Cel puțin 30 de ucraineni care încercau să scape de serviciul militar s-au înecat la granița cu Ungaria și România. Alți ucraineni au dispărut în zonele montane de lângă frontieră.
„Şi-au lansat operaţiunea, poate consta din mai multe valuri. Iar acesta este primul lor val. Dar situaţia este sub control după acest prim val”, a spus președintele ucrainean.
Potrivit anunțului făcut de Zelenski, armata lui Putin a avansat cu aproximativ 10 kilometri de-a lungul graniței de nord-est. Cel puțin 30 de ucraineni care încercau să scape de serviciul militar s-au înecat la granița cu Ungaria și România. Alți ucraineni au dispărut în zonele montane de lângă frontieră.